CELEX: 32012R1186
Language: hu
Date: 2012-12-11 00:00:00
Title: A Bizottság 1186/2012/EU végrehajtási rendelete ( 2012. december 11. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a foxim nevű anyag tekintetében történő módosításáról  EGT-vonatkozású szöveg

12.12.2012   
            
            
               HU
            
            
               Az Európai Unió Hivatalos Lapja
            
            
               L 338/20
            
         A BIZOTTSÁG 1186/2012/EU VÉGREHAJTÁSI RENDELETE
   (2012. december 11.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a foxim nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 17. cikkével összefüggésben értelmezett 14. cikkére,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:
   
               (1)
            
            
               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt hatóanyagok maximális maradékanyag-határértékét (a továbbiakban: MRL) a 470/2009/EK rendelet alapján kell megállapítani.
            
         
               (2)
            
            
               A farmakológiai hatóanyagokat és az állati eredetű élelmiszerekre vonatkozó maximális maradékanyag-határérték szerinti osztályozásukat a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) melléklete tartalmazza.
            
         
               (3)
            
            
               A foxim a juhfélék izom-, zsír- és veseszövetei vonatkozásában, a sertésfélék izom-, bőr-, zsír-, máj- és veseszövetei vonatkozásában, valamint a házityúkok izom-, bőr-, zsír-, máj- és veseszövetei, valamint tojásai vonatkozásában – kivéve az emberi fogyasztásra szánt tejet termelő állatokat – engedélyezett anyagként már szerepel a 37/2010/EU rendelet mellékletének 1. táblázatában.
            
         
               (4)
            
            
               Az Európai Gyógyszerügynökséghez arra irányuló kérelem érkezett, hogy a foxim meglévő bejegyzését terjesszék ki a szarvasmarhafélékre is.
            
         
               (5)
            
            
               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében. Az állatgyógyászati készítmények bizottsága MRL megállapítását javasolta a szarvasmarhafélék – kivéve: az emberi fogyasztásra szánt tejet termelő állatok – izom-, zsír-, máj- és veseszöveteiben előforduló foximra, valamint a juhfélékben, a szarvasmarhafélékben, a sertésfélékben és a házityúkokban előforduló foximra vonatkozó MRL-ek extrapolálását az uszonyos halak kivételével valamennyi élelmiszer-termelő faj izom-, bőr-, zsír-, máj- és veseszöveteire, valamint tojásaira, kivéve az emberi fogyasztásra szánt tejet termelő állatokat.
            
         
               (6)
            
            
               A 37/2010/EU rendelet mellékletének 1. táblázatában a foximra vonatkozó bejegyzést ezért módosítani kell oly módon, hogy az az uszonyos halak kivételével valamennyi élelmiszer-termelő fajra vonatkozzon.
            
         
               (7)
            
            
               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.
            
         
               (8)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. február 13-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 152., 2009.6.16., 11. o.
   
      (2)  HL L 15., 2010.1.20., 1. o.
   
      MELLÉKLET
      A 37/2010/EU rendelet mellékletének 1. táblázatában a foximra vonatkozó bejegyzés helyébe az alábbi bejegyzés lép:
      
         
                     Farmakológiai hatóanyag
                  
                  
                     Jelző maradékanyag
                  
                  
                     Állatfajok
                  
                  
                     Maximális maradékanyag-határérték
                  
                  
                     Célszövetek
                  
                  
                     Egyéb rendelkezések (a 470/2009/EK rendelet 14. cikke (7) bekezdésének megfelelően)
                  
                  
                     Terápiás osztályozás
                  
               
                     „Foxim
                  
                  
                     Foxim
                  
                  
                     Élelmiszer- előállítás céljából tartott valamennyi faj, az uszonyos halak kivételével
                  
                  
                     25 μg/kg
                  
                  
                     Izom
                  
                  
                     Sertésfélék és baromfi esetében a zsírra vonatkozó maximális maradékanyag-határérték »természetes arányban jelen levő bőrre és zsírra« értendő.
                     Nem használható emberi fogyasztásra szánt tejet termelő állatok esetében
                  
                  
                     Paraziták elleni hatóanyagok/Ektoparaziták elleni hatóanyagok”
                  
               
                     550 μg/kg
                  
                  
                     Zsír
                  
               
                     50 μg/kg
                  
                  
                     Máj
                  
               
                     30 μg/kg
                  
                  
                     Vese
                  
               
                     60 μg/kg
                  
                  
                     Tojás